Diari Oficial de la Generalitat Valenciana


Sumari del DOGV 7978, del 13-02-2017 (2017/978)

Informació pública de la versió preliminar de la modificació número 12 del Pla general d'ordenació urbana.
----------------------------------------------------------------------------------------------------------

### Dades del document

Número de DOGV
:   7978

Data del DOGV
:   13-02-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/978


Data del document
:   31-01-2017

Organisme emissor
:   Ajuntament de Manuel

Tipus de document
:   Anunci

Descriptors 

:   * Manuel
    * pla d'urbanisme
    * administració local

Informació pública de la versió preliminar de la modificació número 12 del Pla general d'ordenació urbana. [2017/978]  
El Plenari de l'Ajuntament, en sessió del dia 30 de gener de 2017, va acordar sotmetre la versió preliminar de la modificació puntual número 12 del Pla general, l'estudi ambiental territorial estratègic, l'estudi del paisatge i els documents e informes urbanístics complementaris a informació, participació pública i consultes conforme disposa l'article 53 de la Llei 5/2014, de 25 de juliol, de la Generalitat Valenciana, pel termini de 45 dies hàbils a comptar des de l'endemà de la publicació d'aquest anunci en el Diari Oficial de la Generalitat Valenciana, i procedir també a publicar l'anunci corresponent en premsa escrita de gran difusió, en el tauler d'edictes i en la pàgina web de l'Ajuntament de Manuel, www.manuel.es.  
Durant l'esmentat termini es trobarà depositada a l'Ajuntament una copia diligenciada dels documents esmentats i l'enquesta del pla de participació, i qualsevol interessat els podrà consultar en les dependències municipals en horari laborable de 09.00 a 14.00 hores de dilluns a divendres o accedint a l'esmentada pàgina web, i presentar, en les oficines municipals, totes les al·legacions, opinions i suggeriments que s'estimen convenients, així com les enquestes omplides. Es convoca el públic en general a la sessió explicativa que tindrà lloc el dia 27 de febrer de 2017, a les 19.00 hores, en l'Auditori Municipal, situat en el carrer de Santa Anna, número 20.  
Així mateix, es fa públic que se suspén la tramitació i atorgament de llicències d'edificació i demolició en l'àmbit de la modificació número 12 del Pla general d'ordenació urbana, actualment sòl no urbanitzable la classificació del qual es pretén a sòl urbanitzable industrial i que es grafia en plànol adjunt. La suspensió s'acorda per un termini màxim de dos anys, tot això sense perjudici que es puguen atorgar en l'esmentat àmbit les llicències per a obres o actuacions compatibles amb l'antiga i la nova ordenació.  
El present anunci també es publica als efectes que disposa l'article 44 de la Llei 39/2015, d'1 d'octubre, del procediment administratiu comú de les administracions públiques, per als titulars no identificats, per a aquells el domicili fiscal del quals siga desconegut, per als titulars que no es troben en la base de dades de la relació emesa pels organismes oficials i per aquells que intentada la notificació aquesta no ha sigut possible.  
  
 Manuel, 31 de gener de 2017.- L'alcalde: Josep Antoni Pastor i Pons.